หากคนที่ติดเชื้อhivมา 3-4 ปี แล้วไม่ได้รักษา แล้วเราไปกินอาหารร่วมกับเขา โดยใช้ช้อนเดียวกัน หรือดื่มน้ำแก้วเดียวกันหลอดเดียวกัน หรือโดนน้ำลายของเขา เราจะติดเชื้อได้ไหมค่ะ
สวัสดีค่ะ การติดเชื้อ HIV นั้นส่วนใหญ่จะเกิดจากการมีเพศสัมพันธ์ (ทั้งกับเพศเดียวกันและตรงกันข้าม) นอกจากนั้นก็อาจเกิดจาก ทารกในครรภ์ติดเชื้อจากมารดา การใช้เข็มฉีดยาร่วมกันในผู้ติดยาเสพติด การรับเลือดและองค์ประกอบของเลือด แต่ปัจจุบันก็พบได้น้อยมากแล้ว เนื่องจากการตรวจคัดกรองเลือดที่จะบริจาคที่มีประสิทธิภาพ มีส่วนน้อยที่อาจติดเชื้อได้จากการถูกเข็มที่มีเชื้อทิ่มต่ำ การใช้เข็มสักร่วมกัน การโดนเลือดหรือสารคัดหลั่งต่างๆ จากผู้ที่มีเชื้อกระเด็นเข้าตา หรือโดนบาดแผลที่มีตามร่างกายส่วนในน้ำลายของผู้ที่ติดเชื้อ HIV นั้น แม้จะเป็นผู้ที่ไม่ได้ทานต้านยาไวรัส ก็ถือว่าไม่มีเชื้อพอที่จะทำให้เกิดการติดโรคได้ ดังนั้น การทานอาหารร่วมกัน ใช้จานชามช้อนส้อมเดียวกัน ใช้แก้วน้ำร่วมกัน ใรวมไปถึงการใช้ห้องน้ำร่วมกัน ก็ไม่ได้ทำให้เกิดการติดเชื้อ HIV แต่อย่างใดค่ะ